Държавен вестник, бр. 95, 2016 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  95
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
МИНИСТЕРСТВО  
НА ЗДРАВЕОПАЗВАНЕТО
НАРЕДБА № РД-07-5 
от 15 ноември 2016 г.
за минималните изисквания за осигуряване 
на здравето и безопасността на работещите 
при рискове, свързани с експозиция на елек-
тромагнитни полета
Раздел І
Общи положения
Чл. 1. С тази наредба се определят мини-
малните изисквания за защита на работещите 
от съществуващи или потенциални рискове 
за здравето и безопасността, причинени от 
експозиция на електромагнитни полета по 
време на работа.
Чл. 2. (1) Наредбата се прилага за всички 
известни преки биофизични ефекти и непре-
ките ефекти, дължащи се на експозицията на 
електромагнитни полета.
(2) Граничните стойности на експозиция, 
определени в наредбата, се прилагат само за 
научнопотвърдените връзки между кратко-
срочните преки биофизични ефекти и експо-
зицията на електромагнитни полета.
Чл. 3. Наредбата не се прилага за:
1. потенциалните дългосрочни ефекти;
2. рисковете, произтичащи от контакта с 
проводници под напрежение.
Чл. 4. Наредбата се прилага заедно с нор-
мативните актове, отнасящи се до осигурява-
нето на здравословни и безопасни условия на 
труд, като се спазват по-строгите специфични 
и/или допълнителни изисквания, когато тя 
определя такива.
Чл. 5. Работодателят е длъжен да се консул-
тира с работещите и/или с представителите на 
синдикалните организации, с представителите 
на работниците и служителите по чл. 7, ал. 2 
от Кодекса на труда и с комитета/групата по 
условия на труд и да създава условия за тях-
ното участие по всички въпроси, свързани с 
прилагането на наредбата, в съответствие със 
Закона за здравословни и безопасни условия 
на труд (ЗЗБУТ).
Раздел ІІ
Гранични стойности на експозиция (ГСЕ) и 
стойности за предприемане на действие (СПД)
Чл. 6. (1) Физическите величини по отно-
шение на експозицията на електромагнитни 
полета са посочени в приложение № 1. 
(2) Граничните стойности на експозиция по 
отношение на последиците за здравето, ГСЕ 
по отношение на ефектите за чувствителност 
и СПД са определени в приложение № 2 и 
приложение № 3.
Чл. 7. (1) Работодателите са длъжни да 
предприемат мерки така, че експозицията 
на работещите на електромагнитни полета 
да е ограничена до ГСЕ по отношение на 
последиците за здравето и ГСЕ по отношение 
на ефектите за чувствителност, посочени в 
приложение № 2 за нетоплинните ефекти и в 
приложение № 3 за топлинните ефекти.
(2) Спазването на ГСЕ по отношение на 
последиците за здравето и ГСЕ по отношение 
на ефектите за чувствителността трябва да бъде 
установено чрез използване на процедурите 
за оценка на експозицията съгласно чл. 11. 
(3) Когато експозицията на работещите 
на електромагнитни полета надвишава ГСЕ, 
работодателят предприема незабавни действия 
в съответствие с чл. 12, ал. 11 – 13. 
Чл. 8. (1) Когато е доказано, че съответните 
СПД, определени в приложение № 2 и прило-
жение № 3, не са превишени, работодателят 
спазва ГСЕ по отношение на последиците за 
здравето и ГСЕ по отношение на ефектите 
за чувствителност. 
(2) Когато експозицията на работещите 
на електромагнитни полета надвишава СПД, 
работодателят предприема действия в съот-
ветствие с чл. 12, ал. 3, освен ако оценката, 
извършена в съответствие с чл. 11, ал. 1, 6, 
7 и 8, не показва, че съответните ГСЕ не са 
надвишени и че могат да бъдат изключени 
рисковете за безопасността.
Чл. 9. Освен в случаите по чл. 6 експози-
цията може да превишава: 
1. ниските СПД за електрически полета 
съгласно приложение № 2, таблица Б1, когато 
това е обосновано от практиката или процеса, 
при условие че не бъдат надвишени ГСЕ по 
отношение на ефектите за чувствителност 
съгласно приложение № 2, таблица А3 или че:
а) не бъдат превишени ГСЕ по отношение 
на последиците за здравето съгласно прило-
жение № 2, таблица А2;
б) превишените стойности на искровите 
разряди и на контактните токове съгласно 
приложение № 2, таблица Б3 бъдат предот­
вратени чрез специфични защитни мерки 
съгласно чл. 12, ал. 9; 
в) на работещите е предоставена инфор-
мация по чл. 13, т. 6;
2. ниските СПД за магнитни полета съ-
гласно приложение № 2, таблица Б2, когато 
това е обосновано от практиката или процеса, 
включително засягащите главата и торса по 
време на работната смяна, при условие че 
не бъдат превишавани ГСЕ по отношение на 
ефектите за чувствителност съгласно прило-
жение № 2, таблица А3 или че:
а) превишаването на ГСЕ по отношение на 
ефектите за чувствителност е само временно;
б) не са превишени ГСЕ по отношение на 
последиците за здравето съгласно приложение 
№ 2, таблица А2;